**НЧ „ЛАМБИ КАНДЕВ-1893” гр. ИСКЪР, обл.ПЛЕВЕН**

**5868 гр. Искър, ул. „Георги Димитров”41, E-mail:** [**kandev\_1893@abv.bg**](mailto:kandev_1893@abv.bg)**, тел: 06516/2032**

**О Т Ч Е Т**

**От Боряна Маркова Велкова – Секретар- библиотекар**

**при Народно читалище „Ламби Кандев – 1893” гр. Искър, обл. Плевен**

**Относно: Дейността на НЧ „Ламби Кандев – 1893” гр. Искър, обл. Плевен през 2021година.**

**През 2021 година в НЧ „Ламби Кандев-1893“ работи по разработената Програма за развитие на НЧ“Ламби Кандев- 1893“ за 2021 година, която включва : Анализ на състоянието на читалището, който проследява развитието на следните приоритетни дейности : уреждане и поддържане на библиотеката, читалнята и музейните сбирки, развитие н подпомагане на любителското художествено творчество, организирането и провеждането на участия на колективите в концерти , чествания и събори, организиране на кръжоци, школи и клубове и развитие и подпомагане на социални и младежки дейности.В края на годината беше приета и Програмата за 2022 година.**

Народно читалище „Ламби Кандев – 1893” функционира като самостоятелно юридическо лице с нестопанска цел, регистрирано в Окръжен съд с Решение № 700/1997 и актуализирана регистрация с Решение №47/24.04.2017 г., вписано в регистъра на Министерството на културата под № 464/11.04.2001 год.

НЧ“Л.Кандев-1893“ работи по предварително изготвен календарен план и провежда мероприятия с местно и национално значение, като основните са включени в Националния културен календар.

НЧ „Ламби Кандев – 1893” е основно културно средище в град Искър и дейността му е насочена към:

**І. Библиотечно – информационно обслужване.**

В читалище „Ламби Кандев – 1893” библиотечната дейност е целогодишна и достъпна за цялото население. Библиотеката разполага с богат книжен фонд 33323 тома литература.Набавените книги са 56 .Абонираните периодични издания са 7. Регистрирани потребители 130, потребителските посещения - 1985 и заети библиотечни документи 1450 тома.Към библиотеката има обособен Културно развлекателен комплекс с много дейности - Лятна занималня, организиране на творчески работилници, клубна и кръжочна дейност.

В библиотеката има специализиран Детски отдел, който приоритетно обслужва деца и ученици от гр. Искър.Обособена е и Детска читалня, Детски приказен кът , Читалня „Краезнание“ ,Музейна сбирка на книгата/книги до 1945 година/ и музейна експозиция от коледни картичка,През 2021 година те бяха посещавани както от възрастни , така и от учащи се. Подреждани бяха изложби .

Информационният център, открит по Програма „Глобални библиотеки – България” , дава възможност за приобщаване на гражданите на гр. Искър към глобалното информационно общество, за осигуряване на равнопоставен достъп до информация, знания, комуникации и електронни услуги По програмата библиотеката разполага с 5 броя компютърни конфигурации с необходимия софтуер, един брой мултифункционално устройство и един брой мултимедия.Това промени традиционното разбиране за библиотеката като място за книги и четене.

. Потребителите ползвали услугите на Информационния център, Дневния център и Кино-видео клуба за 2020 година са 1025.

**През 2021 година** в културно информационния център към **библиотеката отново беше направен абонамент на образователният сайт „Уча се“, който потребителите могат да използват самостоятелно като гледат видео уроци, търсят информация, правят тестове играят учебни игри и др.**

**През 2021 година след завършването на ремонтните дейности вчиталището беше обособен Дневен център , който даде възможност за увеличаването на броя на потребителите и посещенията/ организиране на Лятна читалня/, както и за обогатяване и разнообразяването на дейностите .По голямо внимание беше обърнато на младите хора и децата /Лятна занималня, темите на месеца , тематични изложби, представяне на писатели и др. нетрадиционни форми/**

**ІІ. Любителско – художествено творчество:**

**Постоянно действащи колективи:**

* **Група за Шлагерни песни „Спомени“ с ръководител Красимира Борисова.**

**Въпреки намаленият брой на самодейците в групата и ограничителните мерки Поради пандемията групата успя да се подготви и взе участие в Националния фестивал в село Черни Вит“От Тимок до Вита“ и се завърна с грамота.**

**Грамота получиха и за участието си на 19- ти Национален събор за автентичен фолклор в село Труд – 21-ва година.**

**Но несъмнено най доброто им представяне беше на 8 – ми Музикален виртуален фестивал „Празник на кратуната в село Гостилица , където получиха грамота за отлично представяне в раздел „Песенно творчество“ на Ръководителя - Красимира Борисова и за ГРАМОТА за отлично представяне на група“Спомени“ и ката цяло представиха читалището за приза „Златна кратуна“ и Грамота за оригинална идея и Грамота – отличен в раздел „Литературно творчество“/за текста на песента – авторска песен/**

**Детска фолклорна група „Искрици“ с ръководител Силвия Доковска.** **Групата се изявява на бележити дати и годишнини, свързани с дейността на КРК – 1-ви , март , 3-ти март, Лазар, 1-ви юни , празниците на града и Нова година..**

**Въпреки, че започна с обновен състав от малки изпълнители и въпреки мерките относно пандемията малките изпълнители пресъздадоха на открито обичаят Лазаруване.**

**Взеха участие във националния фестивал „От Тимок до Вита“в село Черни Вит и получиха Грамота и сребърен медал /2 –ро място/ със своите песни.**

**Получиха и Диплом от 19 Национален събор за автентичен фолклор „От извора“ в село Труд и Грамота за отлично представне на 8-ми Музикален виртуален фестивал „празник на кратуната“ в село Гостилица.**

**Детски фолклорен танцов състав „Зорница“ с ръководител Любов Пелкина.**

Детския танцов състав „Зорница“ макар и нов успя да подготви разнообразни танци , с които завладява публиката и популяризира града .

**Изяви** :

През 2021 година групата не успя да се изяви поради отсъствието на ръководителя на групата – в отпуск по майчинство и поради приетите мерки срещу коронавирус.Такива занимания се проведоха с децата участници в Лятната занималня от госпожа Силвия Доковска

**Група за малки сценични форми „Усмивки“-**

Малките артисти притежават завиден ентусиазъм , талант и въображение.По време на Лятната занималня децата си направиха сами кукли за пръстчета и драматизация на приказки.

**Кино- видео клуб „Просвещение“с ръководител Христо Йорговски.**

Постоянни тематични прожекции, посветени на бележити дати и годишнини.Кино- видео маратони и др.

Мероприятията на клуба бяха организирани по времето на лятната занималня в Дневния център с прожекции на любими детски филми „Маша и мечокът““Червената шапчица“ и др. Необходимо е до Дневния център да достигне и кабелна телевизия за да бъдат удовлетворени потребностите както на малките, така и но възрастните потребители.

**Клуб „Здравец“ с Ръководител Пенка Минковска -** Колективен член на читалището.Заедно с жените от клуба се осъществават много съвместни инициативи – пресъздават се обичаи и традиции и се участва във фестивали и събори.

* Ритуал“Къпане на баба“- Бабинден
* Поетична вечер на любовта и виното
* Кулинарни изложби/Ден на възрастните хора/
* Поздравителни адреси и празнуване на дати и събития

**Временно действащи колективи.**

**Арт Студио“Карандаш“**

* **Изложба Р .Марков - постоянна**
* Изложба за Васил Левски /графика/
* Изложба – 3 март
* Изложба за Димитровден- икони

Изложба за Коледа и Нова година- коледни картички

**Група за автентичен фолклор**

**Група „Коледари“ с ръководител Любен Добрев**

* Обучение на младежи в пресъздаване на обичая „Коледуване“Приемане на нови членове на групата
* Ритуал „Зарязване на лозе”

**Клуб „Традиции“**

* Изучаване и пресъздаване на традиции и ритуали от местно значение . Заговезни, Седянка, Лазаруване, Сватба, коледни обичай и др.

**Школа по „Приложни изкуства“**

* **Изработване на пана от природни материали.**

**През 2021 спечелихме Грамота за отлично представяне на фестивала в село Гостилица в раздел „Приложно изкуство „ с пано от кратуни „Семейството“**

**Клуб „Приятели на книгата“**

* **Седмица на четенето**
* **Занимания по време на лятната занималня – четене на приказки от Детски списания,четене и научаване на стихове и др.**

**Клуб „Кулинар“.**

* **Кулинарни изложби – обредни хлябове, баници.**

**Клуб „От ръцете на българката“**

* **Изложби – бродерия , гоблени и др.**
* **Изложби , свързани с бележити дати**

**ИЗЛОЖБА“Минало незабравимо“ Една история в снимки на НЧ“Ламби Кандев- 1893“**

**„Лейди клуб“**

**Провеждане на срещи-разговори за проблемите на жените и децата от град Искър.**

**“Клуб краезнание“.**

* Издирванеи събиране на материали за миналото и настоящето на града.Презентирането им пред жителите и децата от СУ.
* Представянето им пред медиите и разработване и поддържане на картотека „Краезнание“ – моят град.
* Посещения в музея на града и на читалището.
* Устни и писмени справки за миналото на града

**Действащи музейни и галерийни сбирки**

* Градска музейна сбирка
* Музейна сбирка – история на читалището.
* Музейна експозиция от коледни и новогодишни картички
* Галерия личности.
* **Музей на книгата новосъздаден с книжен фонд до 1945 година.**

**ИЗЛОЖБИ :**

* **Изложби , свързани с бележити дати**
* **ИЗЛОЖБА “Минало незабравимо“ Една история в снимки на НЧ“Ламби Кандев- 1893“**
* **Постоянни Тематични изложби на Румен Марков в Дневен център**
* Изложба за Васил Левски- графика
* Изложба за Димитровден /икони/

**Издателска дейност**: Излезе от печат книгата на Нашата съгражданка и Председател на клуб „Здравец“ Пенка Минковска“Докато бие сърцето“- за дейността и в клуба и читалището.

**III. Културно- масова дейност** –

През 2021 год. НЧ ”Ламби Кандев-1893” организира чествания на бележити дати и годишнини от национално и местно значение, в които взеха участие самодейните колективи от читалището, както и клубовете и кръжоците – всеки според своите дейности и интереси. Цялостната културно- масова дейност беше съобразена с културния календар, като се опитвахме да внесем допълнителни нови форми на работа.

* Лятна занималня .Участие във виртуални фестивали /поради мерките за Коронавируса/, изложби и мероприятия на открито

Целта е разнообразяване на дейностите и стремеж към усвояване на нови знания и умения.

Повечето от мероприятията бяха съобразени с мерките за Пандемията .Въпреки обстоятелствата много от дейностите се провеждаха виртуално .Някои от колективите организираха дейността си към участие във провежданите виртуални фестивали , конкурси и др.

**Въпреки трудностите читалището спечели много грамоти и призови награди -3 медала – 1,2 и 3 място , почетен плакет и 24 грамоти.**

**ІV. Работа по проекти**

**През 2021 година не са разработвани проекти за книги, поради обстоятелството, че бяха натрупани много дарения от книги /по времето на ремонта на читалището и библиотеката/ , които не са били заведени в инвентарните книги и това изисква много време.**

**V. Материално – техническа база** – Съществуващата читалищна сграда има площ 2400 кв.м. – на 2 етажа, с голяма сцена, репетиционни зали, голям салон с 420 места, малък салон със 80 места и КРК – 60 места.